
Historia 


Iam  antiquissimis  temporibus  morbus,  quem  hoc  libello  de- 
scribere conamur,  homines  iactasse  videtur,  sed  recentissima 
demum  aetate,  crescente  in  dies  studio  anatomiae  morborumque 
cutis,  cognitus  ac  diiudicatus  est.  Scabies  enim,  quam  dicunt 
norwegicam,  quod  primum  in  Norwegia  animadversa  est,  ibi- 
que  latissime  vagatur,  non  solum  in  illa  sed  sine  dubio  in 
multis  aliis  terris  exstitit  existitque  , a medicis  tamen  pro 
alia  affectione  habebatur  aut  ab  aegrotis  ipsis  prorsus  negli- 
gebatur.  Quare  eo  magis  nunc  illius  natura  et  forma  explo- 
randa erit  , quum  permagna  cum  aliis  morbis  ei  insit  simi- 
litudo externae  speciei,  idemque  nonnullis  in  regionibus  ni- 
mis hominum  valetudini  damnum  afferat  vitaeque  ipsi  com- 
minetur. Primus  autem  scabiem  Norwegicam  , quem  melius 
etiam  crustosam  dicas,  Hebra  accuratius  descripsit.  In  Leprae 
enim  Arabum  tuberculis,  anno  MDCCCXLVII  genus  quoddam 
a Daniellssen  et  Boeck  inventum  est  crustis  circiter  2"  alti- 
tudine subductum.  Quae  quum  diligentius  disquisitae  es- 
sent, ingens  numerus  acarorum  scabiei,  qui  initio  haud  pro 
illa  sed  pro  alia  acarini  generis  specie  habiti  sunt , quod 
compluribus  punctis  corpora  essent  variata,  inventus  est.  Po- 
stea in  alio  homine,  qui  Lepra  tuberculosa  non  laborabat,  si- 
miles crustae  repertae  sunt,  eaeque  cellulis  epidermidis  siccis 
constitutae.  Quarum  crustarum  nonnullas , quae  ei  missae 
erant,  Hebra  diligenter  exploravit , malum  illud  Scabiei  vul- 

gari  simile  declaravit,  atque  Norwegicam  Boeekii  cognomina- 
vit. Neque  tamen  in  Norwegia  tantum  sed  etiam  in  Germa- 
nia ex  illo  tempore  morbus  observatus  est,  primum  in  poli— 
clinice  Goettingensi  a beatissimo  Fuchs,  qui  tamen  permul- 
tos vivos  invenit  acaros  , quum  in  illis  crustis  , quos  Ile- 
bra  perscrutatus  erat  , non  nisi  mortui  animadverti  possent. 
Fuchs  rursus  in  alia  persona  , eodem  morbo  laborante, 
acarinos  vivos  animadvertit  nec  forma  nec  magnitudine  distan- 
tes ab  acaro  hominis.  Praeterito  anno  denique  Wirceburgi  a 
Bambergcr  scabies  crustosa  observata  est  in  muliere,  quam 
inspicere  atque  accuratius  explorare  nobis  ipsis  contigit.  Re 
vera  horribilem  illius  morbi  affectionem  aegroti  vix  cogno- 
scere eiusque  periculum  aestimare  videntur,  atque  etiam  mu- 
lieris illius,  ex  multis  annis  affectae,  ad  hoc  tempus,  ut  cu- 
rae se  traderet,  non  interfuit. 


Syiii]>toiiiattolo£ia. 

Quod  ad  cutem  scabie  norwegica  affecti  perlinet,  non- 
nullis locis  eam  elevationibus  crustaceis , magnitudine  len- 
tis usque  ad  manus  maiorisquc  spatii  obductam  observamus, 
haud  raro  duarum  aut  trium  unciarum  altitudine,  quae  vero 
non  omnibus  partibus  aequa  sed.  in  media  paullisper  promi- 
net, ad  lineam  circumcurrentem  tamen  magis  comminuta  est ; 
colore  cano,  sordido  nec  non  candido,  interdum  cretae  simili. 
Crustae  iam  quasi  pulvere  griseo  alboque  tectae  videntur; 
et,  cultro  superioribus  stratis  abrasis,  candidiores  etiam  et  pe- 
nitus aridae  conspiciuntur  , sparsim  fissuris  interruptae.  Tota 
autem  crusta  non  procul  opera  aliqua  ablata,  corium  rubrum, 
madens  , paullisper  cruentum  sed  praeter  haec  immutatum 


in  lucem  profertur,  unde  morbum  tantum  in  epidermide  se- 
des suas  habere,  concludi  potest.  Ceterum  cutis  nec  san- 
guine infiltrata  neque  exsudato  aliquo  variata  est,  nisi  vesi- 
culis et  excoriationibus,  quae  tamen,  ut  opinamur,  non  spe- 
cificae sed  fricando  scabendoque  erectae  praeter  multas  rhaga- 
des superficiem  corporis  pallidam  quasi  variegant. 

Quodsi  pulverem  illum,  quem  de  crustis  cultro  radendo 
detergimus,  rnicroscopio  minori  spectamus,  primum  cellulas 
epidermidis,  plane  siccas,  quemadmodum  furfures  splendentes 
perspicimus,  maiori  vero  rnicroscopio,  innumerabilem,  maximam 
partem  quidem  mortuorum  sed  nonnunquam  vivorum  etiam 
acarorum  multitudinem,  nec  non  ovula  atque  excrementa  illius 
animalis  minutissimi,  imprimis  tamen  multa  corpora  corrugata, 
punctis  fuscis  signata,  quae  falso  a Daniellssen  et  Boeckio  pro 
nova  quadam  acari  specie  habebantur.  Ex  his  morbum  non  nisi 
in  psoridum  genere  collocandum  esse,  censemus.  Totius  etiam 
corporis , si  psorae  inesse  signa  specifica  putare  licet,  habitus 
psoricus  est:  color  cutis  luridus  et  viridi  flavescens,  muscu- 
lorum emaciatio  ac  debilitas  haud  exigua,  seborrhoea  capitis 
et  capillorum  defluxus,  inertia  et  pigritia  et  animi  depressio  et 
stupiditas  quaedam  — quae  omnia  insignia  etiam  mulier  a 
nobis  observata  prae  se  tulit.  Summum  in  modum  ex  his 
symptomatibus  calvities  capitis,  quam  aegrota  querebatur,  nu- 
daque  supercilia  capillis  prominebant:  id  quod  vultui  pro- 
prium quoddam,  fastidium  movens,  reddebat. 

Crustae  acaris  refertae  non  solum  ea  loca,  quae  sarcoptes 
in  aliis  huius  generis  morbis  incolere  solet,  ut  in  spatiis  in- 
ter digitos,  in  cute  flexurae  olecrani  et  pedum  ceterisque 
partibus  notis,  sed  supra  totum  corpus  dispersae  esse  possunt, 
praeter  membrana  mucosa  , uti  celera  quoque  scabiei  genera 
numquam  in  hisce  sedibus  reperta  sunt. 

Illo,  quod  nobis  sese  obtulit  exemplo,  non  totum  corpus 
sed  nonnulla  spatia  exanthemati  erant  obiecta:  galea  capitis 
paene  universa,  faciei,  humeri,  brachii,  pedis  et  pubis  non- 

nullae  regiones;  et  quidem,  mirabile  dictu,  symmetriam  se- 
quentes crustae  obtinebant  loca  sua,  ita  ut  utrumque  tempus, 
collum , femur  et  olecranon  uterque  humerus  utraque  manus 
et  patella  tegumentis  crustaceis  obducta  essent,  quum,  ut  iam 
supra  commemoravimus,  excoriationibus  neque  raro  papulis 
vesiculisve  passim  variegata  esset  cutis. 

Si,  quae  sint  illius  affectionis  complicationes  aliis  cum 
morbis,  exquirimus,  nos  quidem  , nisi  glandularum  colli  lym- 
phaticarum, consensualiter  ut  opinamur,  quemadmodum  ex 
omni  incitamento  capitis  collique  cutis  , quae  longius  perse- 
verat, ortarum,  intumescentiam , nullam  vidimus.  Attamen 
Hebra , sese  cum  Syphili  hanc  affectionem  coniunctam  con- 
spexisse , affirmat.  Crustae  nec  ipsae  nec  cutis  vicina  ullum 
praebuere  nobis  signum  syphiliticae  dyscrasiae  specificum,  ne- 
que in  genitalibus  ulcera  seu  cicatrices  invenimus.  Nec  ta- 
men dubitamus,  quin  cum  alio  cutaneo  morbo,  ut  cum  ecce- 
mate  aut  impetigine  aut  lichene  perfacile  Scabies  Boeckii 
complicata  esse  possit,  eo  forte  modo,  ut  in  eruptiones  impe- 
tiginosas  translati  sint  aeari,  ibique,  id  quod  infra  disseremus, 
crustas  conformentur. 


Diagnosis. 

Summi  momenti  esse  videtur  in  scabie  norwegica  di- 
iudicanda  prae  ceteris  cutaneis  morbis  diagnosis  differentiatis 
propter  permagnam  cum  aliis  formis,  natura  et  origine  diffe- 
rentibus, similem  speciem.  Affectionem  illam  omnibus  saeculis 
fuisse  et  in  medicorum  conspectum  cecidisse  non  minus  quam 
sarcoptem  ipsum,  sed  false  diiudicatam,  iam  ex  eo  concludi- 
mus, ut  multos  eruptiones  crustaceas  aut  squamosas,  in  qui- 


9 — 


bus  bestiolas,  non  nisi  ope  microscopiorum  Retegendas  ani- 
madvertissent, sese  invenisse  et  cognovisse,  veteres  medici  ac 
physici  referant,  quas,  certe  immerito,  similitudine  solum  exan- 
thematis commoti , in  Leprae  ac  eiusmodi  degenerationum  nu- 
mero locabant.  Acarus  ipse  antiquis  temporibus  ac  medio 
aevo  vix  accuratius  cognitus  erat;  et,  si  Avenzoarem,  medi- 
cum Hispanicum,  animal  illud  detexisse,  tradunt,  tamen  de- 
nuo  oblivtone  obrutum  ac  demum  Cestonii  diligentibus  quae- 
stionibus ab  oblivione  vindicatum  est. 

Maxima  scabiei  crustosae  cum  Favo  inest  similitudo,  at- 
que nos  ipsi  cum  multis  aliis  primo  adspectu  pro  Favo  eam 
habuimus.  Odor  teterrimus  enim,  quem  porrigo  exhalat,  tam 
penetrans,  urinae  felinae  simillimus,  crustis  haud  defuit,  ac 
colorem  illum  canum,  in  griseum  vergentum  , altitudinem 
atque  circumferentiam  aeque  ac  porrigo  oculis  praebuere. 
Atque  eo  maius  periculum  commutationis  exstat,  quum  etiam 
diligentioribus  microscopicis  scrutationibus  interdum  aliquid 
commune  cum  scabie  norwegica  inveniri  queat.  Recentis- 
simis  enim  Favi  disquisitionibus  microscopicis  Dr.  A.  Willigk 
acaros  animadvertit*),  unde,  nisi  in  structuram  fungiformem 


*)  (Schmidts  Jahrbucher.)  „Der  aussere  Umriss  der  Thiere  bildet  ein 
Oval  mit  leicht  vorragendem,  kegelformig  zugespitztein  Kopfende  und 
und  abgerundetem  Hintertheil,  Die  Liinge  schwankte  zwischen  0,116 
— 0,252  Mmtr.  O/20 — Vio  Linie),  die  Breite  am  untern  Ende  des  Ce- 
phalothorax  zwischen  0,084—0,132  Mmtr.  Der  Cephalotorax  wird 
von  oben  nach  abwiirts  allmalig  weiter  und  uberragt  hinten  und  seit- 
lich  etwa  in  Form  eines  Pilgerkragens  den  Ilinterlelb  , der  an  der 
Verbindungsstelle  mit  Ersterem  seicht  eingeschnurt , sich  auch  nach 
abwiirts  erweitert.  Einzelne  tange  und  starke  Haare  entspringen  von 
leicht  erhahenen  Warzchen.  Von  den  4 gegliederten  Fusspaaren  sind 
die  beiden  vorderen  am  vorderen  Ende  des  Cephalothorax , die  bei- 
den  hinteren  an  der  Bauchflache  des  Ilinterleibes  gegen  der  Seiten- 
wand  zu,  dicht  unter  einander  eingelenkt.  Jede  Extremitat  zeigt  5 
deutlich  unterscheidbare  Glieder,  deren  crstes  kiirzestes,  theilweise  im 

el  thallos  summa  confertur  ratio,  perfacile  Favus  cum  sca- 
bie Boeekii  possit  commutari.  Nihilominus  adspectus  inm 
sufficit  ad  utrumque  morbum  diagnoscendum  : primum,  quo- 
niam in  hac  affectione  scutellae , quae  semper  in  Favo 
conferto  videntur,  penitus  desunt,  et  potius  concrementa  cru- 
stosa in  medium  altissimae  fiunt,  aut  saltem  eadem  qua  margo 
altitudine,  dum  etiam  basis  squamae  corio  obversa  non  con- 
vexam uti  in  Favo,  sed  omnino  planam,  aut  paullisper  tubero- 
sam sese  formet.  Tum  autem  Favus  non  nisi  in  capite,  capillis 
obducto,  enasci  solet,  nec  unquam  fere  alio  loco  culis  sum- 
mae , Scabies  aulein  norwegica  diversis  partibus,  collo,  ole- 
crano, regione  inguinali,  patella  etc.  Porrigo  porro  con- 
ferta, crustarum  aut  paene  rotundarum  aul  oblongarum  , quae 
thallorum  concentrico  incremento  amplificari  videntur,  ef- 
figiem praebet,  in  scabie  crustosa  contra  aliae  praeter  circu- 
lum aut  oblongum  formae  observari  possunt,  quum  crustarum 


Korper  eingeseukt,  an  das  starkste,  0,018  Mnitr.  lange,  leicht  seitlicli 
aufgebogene  (Femur)  stOsst  , worauf  2 gleich  lange  (0,015  Mintr.) 
und  ein  konisch  zulaufendes,  0 032  Mmtr.  lange.s  Endglied  (Tarsus) 
folgen.  Die  einzelnen  Glieder  sind  von  einander  durch  leichte  Ab- 
siitze  geschieden  und  an  diesen  mit  versrliieden  langen  Haaren  be- 
setzt;  das  Ietzte  Glied  gebt  durch  einen  kurzen  Stiel  in  einen  kleinen 
Haftlappen  (Arolium)  iiber.  Ani  Mundende  fioden  sich  2 Paare  zan- 
genformige  nacli  vorn  an  der  Innenseite  fein  geziihnte,  nach  hinten 
zu  einem  Hinge  geschlossene  aus  eincr  blassgelblich  gefarbten  Sub- 
stanz  bestehende  Beisswerkzeuge.  Eine  Gelenkverbindung  zwischen 
den  einzelnen  Laniellen  aufzufinden  , gelang  nicht.  Zu  beiden  Seiten 
derselben  entspringt  je  ein  aus  3 cylindrischen  Rohrengliedern  zu- 
sammengesetzter  Fuhler,  dessen  letztes  schmalstes  Ende  in  2 zarte 
und  leicht  gebogene  Itacken  auslauft.  Eine  Substanz  jener  ahnlich 
gefarbt,  aus  der  die  Fresszangen  bestehen , bildet  zwischen  den  Fiih- 
lern  und  dem  ersten  Fusspaare,  sowie  zwischen  diesen  und  dem  2. 
Fusspaare , stachelformige  , leicht  gebogene  Fortsatze.  Einspaltige 
ATter-  oder  Geschlechts-OefTnung  findet  sich  am  hinteren  Leibcsende 
und  zu  beiden  Seiten  derselben  je  2 starkc  Haare.“ 

margines  haud  raro  obliqui  aut  dentati  aut  angulosi  se  ex- 
tendant. Magnam  partem  nisi  non  contagio  ortus,  Favus 
scrofulosae  dyscrasiae  fructus  exstat,  Scabies  autem,  nusquam 
terrarum  hereditaria  aut  congenita  , aut  sanguinis  dyscrasia 
acquisita  reperitur.  Denique  in  primo  incremento  morborum, 
quos  comparamus  , haec  est  differentia  , quod  ille  specifico 
quodam  ortu,  fungosis,  e thallis  compositis,  gemmis  , papuli- 
formibns,  sub  epipermide  erumpentibus  eamque  extollentibus, 
exstat,  haec,  ut  scabies  vulgaris,,  vesiculis  pustulisve  ori- 
tur, quae  sacroptium  in  stratum  pituitarium  fodientium  inci- 
tamento exsudantur. 

Haud  difficilior  a psoriosi,  diffusa  quae  dicitur,  erit  di- 
stinctio. Quamvis  in  psoriosi  sit  aliquid  simile  et  formae  et 
originis  crustarum , propagatio  supra  totum  corpus  maior, 
minor  autem  eruptionis  elevatio,  morborum  , quos  tractamus, 
diagnosin  perfacilem  reddit.  Maxime  autem  eo  differt,  ut, 
crustae  radiatae  et  magis  squamiformes  in  psoriasi,  cute  valde 
infiltrata,  tumente  et  erythematosa  cingantur;  in  scabie  cru- 
stoso nulla  rubescentia  vel  tumescentia  cutis  adsit,  quae- 
crustas  circumdat,  sed  color  et  structura  in  summa  inte- 
gritate. 

A commutatione  huius  affectionis  cum  eccemate  impeti- 
ginosa , confluentes  crustas  exstruente,  quod  omnibus  fere 
partibus  corporis  gigni  potest  , crustarum  color  magis  sub- 
flavus  aut  viridis,  tenuitas  maior,  maxime  tamen  plasma  puri- 
forme,  quod  eas  cuniculat,  certe  tuebitur.  — Alia  autem 
cum  serpigine  diffusa  res  se  habet,  quam  „Borkenkraetze“  di- 
cere in  usu  est.  Primum,  quod  ad  ortum  refert,  ut  scabies 
norwegica  ipsa  pustulis  aut  vesiculis  in  cule  prodire  atque 
etiam,  Fuchsio  auctore,  contagiosa  fieri  potest.  Narrat  enim  in 
libro  suo  de  morbis  cutaneis  , a nutricibus,  quae  morbo  illo 
laborarent,  in  lactentes  translatum  esse  contagium.  Tum  etiam 
illae  natura  tam  dissimiles  formae  aequales  sunt,  ut  in  u Ira- 
que sola  epidermis  sedes  morbi  liat  et  sub  eruptionibus  eius, 

eadem  siccitate  praeditis,  haud  exigui  acari  hominis  adsint, 
quo  efficitur,  ut  omnino  infectiones  frequentissimae  gignantur. 
Attamen  sine  omni  difficultate  accuratiori  perscrutatione  cru- 
stae serpiginosae  differri  poterunt  ab  illis , de  quibus  agi- 
mus; nam  colore  cano  magis  carent,  ac  potius  impetigi- 
nis confluentis  appropinquant:  scilicet  luride  lucent,  neque 
eadem  quam  in  scabie  Boeckii  stabilitate  corio  adhaerent  et 
non  nisi  in  capite  et  facie  dispersae  esse  solent. 

Denique  cutanea  quaedam  afTectio  commemoranda  nobis 
erit,  quae  iam  propter  cognominis  aequalitatem,  propter  sum- 
mam in  eadem  terra,  in  qua  scabies  crustosa  primum  obser- 
vata est,  propagationem  frequentiamque,  ac  propter  egregiam 
similitudinem  cum  eo  cutaneo  morbo,  cui  operam  nunc  damus, 
perfacile  commutari  possit  : Lepram  norwegicam , Elefanlia- 
sis  Arabum  genus  quoddam,  dicimus;  unde,  ut  initio  dissertatio- 
nis narravimus,  Hebra  studium  suum  in  nostram  affectionem 
convertit.  Kecentissimae  quidem  nec  non  praestantissimae  huius 
horribilis  mali  exploraliones  Boeckii  et  Daniellssenii  ultimo  demum 
decennio  institutae,  nos  docuerunt,  esse  duas  formas  Leprae 
Arabum  diagnoscendas,  alteram  tuberculosam  (quae  etiam  per- 
saepe nostris  in  regionibus  observatur)  alteram  anaestheti- 
cam,  quarum  illa  stadiis  ultimis  persimilis  morbo  est  , quem 
hic  describimus.  Tubercula  enim,  postquam  per  diutius  tem- 
pus in  cute  immutata  in  conspectum  venerunt,  paullatim  ery- 
thematosa et  inflammata  fiunt  , donec  superficiem  derumpant 
et  in  tumores  purulentos  vertantur.  Ex  illo  tempore  tuber- 
cula, iam  non  diutius  tubercula  quam  ulcera,  crassis  crustis 
obteguntur,  et  colore  quum  sublusco  tum  etiam  cineraceo  et 
cano  , non  nunquam  fissuris  dissecta,  partim  solitaria  partiin 
confluentia,  apparent.  Quorum  acervorum  crustaceorum  mo- 
lecula  quaedam  microscopio  subiecta,  squamae  quasi  ful- 
gentes videntur,  ac  nihil  nisi  animaleula  mortua  et  viva, 
eorumque  ovula  et  excrementa,  quae  sarcoptium  hominis  for- 
mam et  structuram  in  propatulam  afferunt,  oculo  inducunt. 

Ipse  Daniellssen  (Traite  de  la  Spedalskhed,  traduit  par  Cos- 
son , Paris  1848)  haec:  „11  y a une  espece  de  tubercules, 
couverts  de  croutes  epaisses,  dans  lequel  nous  avons  decou- 
vert  un  acarus;  cet  insecte  se  presente  par  millions,  non 
seulement  a la  surface  de  tubercules  mais  meme  dans  la 
masse  tuberculeuse  rammollie*  de  hoc  morbo  contendit,  ita 
ut,  forma,  colore,  textura,  scilicet:  confluxu  innumerabilium 
acarorum  scabiei,  cellularumque  epidermidis  et  plasmatis  exsu- 
dati quasi  mixtura,  quae  Lepram  norwegicam  haud  dissimilem  sca- 
biei Boeckii  reddit  , iuvante , facile  illa  pro  hac  haberi  pos- 
sit. Eo  maius  autem  inter  eos  naturae  atque  originis  discri- 
men est.  Id,  quod  accuratius  infra  disseremus:  in  scabie  norwe- 
gica  eruptiones  non  nisi  cuniculis  in  epidermide  actis  erumpunt 
albuminisque  effuso  exsudato  atque  epidermidis  maiori  incre- 
mento augentur,  neque  alio  morbo  specifico  neque  dyscrasiae 
originem  suum  debent;  crustae  autem  illae,  quae  ex  tuber- 
culis originem  habent  et  formam,  dyscrasiae  cuiusdam,  scili- 
cet Elefantiasis  Arabum  proles  sunt  *).  Quodsi  denique  to- 
tius morbi  complexum,  cuius  tubercula  illa  ulcerantia  ac  tum 
crustis  obtecta  minima  forte  pars  est : sanguinis  dyscrasiam 
potius  hereditatam  quam  acquisitam,  corporis  habitum,  vultus 
aegroti,  idiotismus  speciem  praebentes,  cutem  ubique  nodo- 
sam et  anaestheticam,  musculorum  paralysin  coloremque  magis 
subfuscum  quam  candidum  respicimus , prae  aliis , quos  com- 
menti sumus,  morbis,  commutationem  in  diagnosi  cum  scabie 
norwegica  certe  evitare  poterimus.  Ceterum  horribile  illud  ma- 
lum nostris  in  regionibus  rarius  invenitur,  quin  eiusmodi  er- 


*)  Non  omnia,  qnae  in  Elefantiasi  Arabum  exstant,  tubercula,  in  epider- 
mide aut  tela  subcutanea  huius  ulcerationis  et  in  crustas  mutationis, 
generationisque  innumerabilis  acarorum  faunae  exitum  habere  viden- 
tur, sed  specifica  quaedam,  si  quidem  verba  illa  „11  y a une  espece 
de  tubercules44  a Cosson  recte  e Suecorum  lingua  in  sermonem  Gal- 
lorum translata  sunt. 

ror  timendus  nobis  sit,  uti  etiam  ulcera  Radesyges,  quae  tu- 
bercula Elefantiasis  Arabum  aequare  dicuntur  (in  quibus  etiam 
Alibert  non  nusquam  acaros  scabiei  vidit),  quoniam  raris- 
sime in  Germania  observantur  et  syphiliticae  dyscrasiae  notis 
propriis  prominent,  vix  cum  scabiei  norwegica  confundentur. 


Aetiologia. 

De  aetiologia  exanthematis  crustosi  in  allectione,  quam 
describimus,  paene  eadem  dicenda  sunt,  quam  in  scabie  vul- 
gari. Multi  fuere  ac  forlasse  nostris  his  quoque  temporibus 
medici  sunt,  qui  scabiei  originem  ex  cachexia  in  corpore  orta 
deducant,  aut  ex  contagio  purulento  quodam  aut  ex  miasmale  ; 
et  in  illustrissimi  Fuchsii  ipsius  clarissimo  libro  de  commuta- 
tionibus morbidis  cutis,  cui  inesse  summum  ingenium  nullum 
medicum  fugit,  aut  contagibus  nonnulla  genera  scabiei  oriri, 
praeterquam  quod  translatis  acaris  nasci  possint,  aut  miasmate, 
atque  scabiem  omnino  sine  acaris  existere  , legimus.  Quin 
etiam  primum  eruptiones  gigni  et  in  iis,  generatione  quasi 
spontanea,  sarcoptes,  censet,  dum  iam  pridem  in  sanguine 
scabies  esse  queat,  quae  psoricam  dyscrasiam  efficiat.  Quam 
opinionem  nos  quidem  nullo  modo  probamus.  Multis  experi- 
mentis ab  Hebra  et  Eichstedt  et  Bourguignon  actis  , qui  pu- 
stularum aut  vesicarum  pus  in  alia  corpora  transplantaverunt, 
elucet , contagium  non  esse  in  exsudato  plasmate  vel  sero, 
sed  animal  ipsum  solum  in  cutem  transgressum  scabiem  ve- 
ram producere  valere;  eruptiones  autem,  atque  efflorescen- 
tiae  illis  similes,  quae  in  scabie  videntur,  non  nisi  incitationis 
acris  puris  fructus  aestimandae  sunt.  Optima  autem  refutatio 

falsae  illius  sententiae  est , quod  scabies  , auctore  Renuccio 
quodam  in  insula  Corsica,  (in  qua  ita  curabatur  iste  morbus) 
sine  opera  sanari  eo  potest,  ut  singuli  acari  ex  cuniculis  suis 
acu  eximerentur  atque  amoverentur. 

Neque  vero  id  putandum  est,  quod  ad  nostrum  tempus 
credebatur  et  certe  etiamnunc  a plurimis  putatur,  ex  omnibus 
animalibus  quoque  veram  scabiem  in  homines  transduci  posse, 
sive  exanthematis  liquore  sive  acaris.  Ne  ullum  quidem  huius 
opinionis  argumentum  adest  certum,  litteris  probatum,  ex  equi  aut 
canis  aut  ovis  scabie  in  corpus  humanum  transplantata  scabiem 
humanam  ortam  esse;  persaepe  enim,  quum  scabie  orta,  quae 
infectione  ex  animali  erupta  esse  videbatur,  sarcoptes  rnicro- 
scopio  inspecta  sit,  acarus  non  bestiae  illius  sed  humanum  se 
praestitit.  Observatum  est,  in  equitum  stabulariorumque,  qui 
equos  scabie  laborantes  tractaverant,  cute  pustulas  vesiculasve 
effloruisse,  humanae  scabiei  simillimas,  atque  homines  illos 
nocturno  pruritu  gravide  afflictos  esse:  neque  tamen  affirmari 
inde  potuit,  scabie  vera  eos  affectos  fuisse.  Pustulae,  quae 
exstitere,  nocturnusque  pruritus  forte  non  nisi  puris  incitamento 
aut  acaro  equi  ipso,  quem  in  hoc  novo  aliter  constituto  cor- 
pore vivere  haud  libuit,  pungendo  mordendove  effectae  sunt. 
Absunt  autem  signa  scabiei  pathognomonica , scilicet:  in  epi- 
dermide cunicula  , intacto  corio,  sarcoptes  femina  cum  ovu- 
lis  in  cuniculis,  atque  inde  demum,  post  ingressum  acari 
usque  ad  rete  Malpighii  papulae  aut  pustulae  eruptae:  haec 
enim  sola  veram  scabiem  significant.  Ipse  Bourguignon 
peritissimus  huius  morbi  investigator,  in  cutem  suam  acaros 
equinos  transplantavit  , neque  aliud  quidquam  egressum  est 
nisi  pruritus  quidam  tamen  sine  omnibus  efflorescentiis  ; quo, 
sarcoptes  alienos  in  homine  ne  diu  vivere  quidem  posse,  demon- 
stratum est.  Canium  quoque,  leporum,  avium  in  homine  col- 
locavit acaros,  qui,  ut  in  iis  veram  scabiem  gignerent,  tan- 


')  Schmidts  Jahrbiicher  Bd.  87.  pag,  189. 

tum  abfuit  , ut  vix  nonnullos  dies  degere  videret.  Leonis 
quamvis  magnitudine,  robore  et  natura  ab  homine  distet,  ac 
forte  cuiusque  in  felium  genere  bestiae,  exempli  gratia  felis 
domesticae,  acari  soli,  quum  in  cutem  humanam  transgressi 
sunt,  scabiem  gignunt,  femineis  enim  insectis  in  epidermide 
cunicula  munientibus,  unde  papulae  exsistant,  mare  autem  levi 
fossicula  in  summa  epidermide  versante.  „Ita  felis  sola 
ex  omnibus  animalibus  domesticis  scabiem  veram  in  homines 
transiicere  potest.“  Atque  hoc  iccirco  evenit,  quod  forma  cor- 
poris bestiolae  et  apparatus  organorum  in  epidermidem  ingre- 
diendi et  cunicula  muniendi  persimiles  in  acaro  felino  homi- 
nis acaro,  non  nisi  magnitudine  sua  differente,  sunt : leonis  aca- 
ris  maior  inest  vis  et  amplitudo,  felis  tamen  minor,  ita  ut  illi 
admirabili  quadam  celeritate  sese  in  humana  corpore  propa- 
gent, ut  quoque  Bourguignon  nuperrime  narravit,  in  vivario  quo- 
dam Lutetiae  Parisiorum,  ubi  leo  scabie  laborabat,  omnes  cu- 
stodes celerrime  morbo  eodem  infectos  esse.  Aliarum  autem 
bestiarum  sarcoptes  veram  scabiem  in  cute  hominis  efficere 
non  possunt,  nam  in  eo  non  quamque  vesicularum  eruptionem, 
ut  fere  semper  in  animalibus  fit,  scabiem  nominare  licet. 

Quod  ad  valetudinem  ac  constitutionem  hominum  perti- 
net , qua  optime  acarus  sedem  et  incrementum  sibi  parare 
possit,  omnis  fere  homo,  et  ipse  constitutione  robustissima 
praeditus,  plurimum  in  infectionem  incidat,  rarius  autem  de- 
biliores aut  aegroti  afficiuntur.  Aliter  res  in  bestiis  se  ha- 
bet, quarum  non  quaevis  eiusdem  generis  ac  speciei  acaris 
imbuitur.  Idem  Bourguignon  persuadere  sibi  in  mente  ha- 
buit, num  inter  bestias  diversi  generis  scabies  transplantari  pos- 
set, quod  haud  succedere  intellexit,-  tum  autem  etiam  ne  unius 
generis  quidem  individua  acaros  scabiei  pascentia  animadver- 
tit. Forte  accedit,  ut  non  sanas  sed  imbecilles  nonnullas  be- 
stias, quae  in  morbum  istum  inciderant,  observavit,  in  quibns 
acari  magis , quam  in  aliis  unquam  spectaverat,  augebantur. 
Inde  experimentum  fecit,  ut  nonnullas  fame  aut  obnoxio  pa- 

bulo  depasceret,  atque  hae  bestiae  celerrime  affectae  sunt, 
et  acaris  ingentem  propagationem  praebuerunt.  Ex  quo  aegrota, 
psorica  quasi  dyscrasia  imbuta , facilius  quam  sana  animalia 
scabie  infici  posse,  et  fortasse  ea  sola,  concludimus.  Homo 
autem  aegrotus  minus  quam  sanus  , qui  recipiat  et  incremen- 
tum sarcoptibus  scabiei  det,  aptus  esse  videtur. 

Scabies  crustosa  , non  aliter  ac  vulgaris  omnium  aeta- 
tum homines  crustis  suis  obducit,  infantes  et  senes  et  vi- 
ros, quamquam  illi  rarius  quam  hi  afficiuntur.  Mulier  ista 
triginta  annorum,  quam  nobis  observare  contigit,  infantem 
suam  vix  annos  tres  natam,  frequentibus  crustis  eiusdem  for- 
mae generisque  obtectam  tulit  et  fratres  duos  aetate  virili 
degentes  iisdem  crustis  refertos  habere  narravit.  In  iis  ter- 
ris , ubi  latissime  propagata  est,  praecipue  in  Norwegia  , et, 
ut  Dr.  Heymann  in  societate  medicorum  Herbipolensi  tradidit, 
in  insula  Java  rarius  homines  ab  aliis  segregati  scabie  Boeckii 
affecti  inveniuntur,  quam  ipsae  familiae  et  domus,  quin  etiam 
universos  fere  pagos  affectione  illa  laborare,  qui  has  regio- 
nes peragraverunt,  narrant. 

Quae  origo  sit  scabiei  norwegicae  et  quem  progressum 
ac  incrementum  faciat , observantibus , circiter  haec  indoles 
ac  natura  morbi  apparet.  Initio,  quod  iam  supra  recitavimus, 
ut  in  vulgari  scabie  vesiculae  aut  papulae  in  cute  enascen- 
tes  spectantur.  Hoc  primum  in  illis  locis  evenit,  ubi  epidermis 
minus  incrassata  invenitur,  in  qua  insecta  sedes  suas  collocant, 
quemadmodum  in  flexuris  digitorum,  humeri,  olecrani,  atque  in 
regione  inguinali,  ubi  absque  tanta  opera,  quanta  in  epidermide 
crassa  opus  est,  cunicula  sua  munire  possunt.  Hoc  morbi  sta- 
dio acari  frequenter  lavando  aut  medicamentis  facile  e cu- 
te removentur.  Tum  omnino  non  dubitamus , quin  sympto- 
matum complexus  , qui  scabies  Boeckii  nuncupatur  , ex 
scabie  vulgari  erumpat  : non  aliter  ac  deficiente  cura  cutis 
capitis,  sordium,  sebi  epitheliorumque  non  remotis  massis,  se- 
borrhoeae maiori  effluvio  defluxuque  capillorum,  haud  ulla  dy- 

scrasia  sed  horum  excretorum  tantum  molibus  plica  polonica  sic 
dicta  conformatur,  ita  cumulatio  cellularum  epidermidis,  sensim 
arescentium,  pulvis  ac  cuiusque  generis  illuvies  crustas  tam  pro- 
minentes in  Norwegica  exstruit.  Quod  etiam  eo  plane  confirma- 
tum videmus,  ut  nostris  in  regionibus,  ubi  legibus  civicis  inco- 
larumque humanitate  et  moribus,  quorum  contagio  pernicioso 
valetudini  ac  vitae  civium  comminatur,  morbi,  diligenter  ob- 
servantur et  quam  celerrime  curae  traduntur , rarissime  eius- 
modi  mala  obviam  veniant , quam  ob  causam  pauci  tan- 
tum homines,  scabie  Boeckii  laborantes,  adhuc  a medicis  re- 
perti sunt.  Aliis  contra  in  terris , in  quos  minor  ingressus 
est  ordo,  cultura  et  munditia  , quarum  incolis  aut  inopia  aut 
inertia  illis  virtutibus  operam  dare  non  licet , ut  praecipue  in 
Norwegia,  Leprae,  Radesyges  aliorumque  morborum  insana- 
bilium quasi  emporio,  urbium  et  vicorum  incolas  Scabies  cru- 
stosa superfluenter  inundavit,  ac  vicos  universos  quasi  ad 
nosocomia  latissima  permutavit*). 

Antequam  de  ortu  et  incremento  crustarum  disseramus, 
brevem  acari  descriptionem  praefabimur.  Eo  tempore,  quo 
sarcoptes  ad  iustam  magnitudinem  pervenit,  formae  ova- 
lis, longitudine  V5  usque  ad  iU  unciae  est,  latitudine  J/7 
usque  ad  iU'"-  Caput  bestiolae  permagnum  universi  corporis 
fere  octavam  partem  conformat  et  amplis  mordendi  et  ve- 
scendi organis,  mandibulis  dentatis,  quae  facile  moveri  pos- 
sunt, valde  prominet.  In  capite  nonnullae  setae  et  utroque  la- 
tere corpora  dua,  adhuc  prorsus  ignota,  spectantur.  Corpus 


*)  Medicus  pridem  bata  vicus,  Dr.  Heymann,  qui  per  aliquod  tempus  in 
insula  Java  degerat , illa  quoque  in  terra  frequenter  in  conspectum 
venire  scabiem  crustosam,  narrat.  Quum  autem , iocosum  dictu , ab 
inopibus  crustae  removeantur  et  sanentur  , ditissimos  et  honoratis- 
simos, imprimis  ferarum  gentium  principes  , crustas  quasi  decus  et 
delicias  in  palma  manu  ferre  atque  in  iis  maxima  cum  voluptate 
scabere,  tradit. 

striaturae  laterales  in  tres  partes  dividunt ; tergum  lorica 
quadam,  crassis  stratis  composita,  tegitur  ac  longis  hirsutis 
capillis  et  spicis  munitur  , quorum  nonnulli  coniformes  sunt. 
Ventris  superficies  pedibus  octo  ad  serpendum  praedita  est, 
quatuor  -parte  antica,  quatuor  postica,  quorum  illi  cavis  discis 
ad  adhaerendum  aptissimis,  ambulacra  dictis,  hi  longis  capillis 
excellunt.  Perfacile  microscopio  oesophagus  videri  potest,  et 
Eichstedt  oleo  submersas  bestiolas  guttulas  etiam  devorantes 
vidit  , tum  ventriculus  permagnus,  qui  cum  intestinis,  quae  e 
ventriculi  latere  veniunt,  frequentes  motus  peristalticos  exer- 
cet , denique  anus  in  striatura  caudae  positus.  Ovarium 
quoque  in  acaris  femineis  , magnis  cum  ovulis , numero 
duorum  aut  trium  maiorum  minorumve,  in  maribus  autem  in- 
gens penis  inter  pedes  collocatus  , dum  totum  corpus  minus 
est  quam  illud  feminae,  sine  opera  detegi  potest.  Acarorum 
pulli  eo  ab  adultis  differunt,  ut  initio  omnino  genitalibus  ca- 
reant  et  sex  tantum  pedibus,  quatuor  in  antica,  duobus  autem 
in  postica  abdominis  parte  incedant.  Post  primam  demum 
vernationem  octo  pedes  enascuntur,  post  tertiam  in  bestiola 
prorsus  adulta  generationis  organorum  evolutio  fit. 

Incipiente  igitur  morbo  papulae  vesiculaeve  gignuntur, 
eaeque  quum  singulae  in  cute  dispersae  tum  etiam  aggrega- 
tim  exstare  possunt,  numero  duodeeim  aut  maiore.  His  eru- 
ptionibus, aut  minore  aut  maiore  temporis  spatio  post  infectio- 
nem praeterlapso,  tota  corporis  superficies  obducitur,  minime 
autem  facies,  forte  quod  illa  pars  prae  aliis  maxime  lavari 
solet  et  minime  a frigore  defenditur.  Denique  et  hic  apparet 
exanthema,  donec  omnibus  corporis  locis  superficialibus  aut 
compluribus  tamen  papulae  erumpuntur.  Nos  ipsi  puellam 
novem  annorum  Wirceburgi  curavimus , quae  octavo  die  post 
infectionem  quum  totum  corpus  acaris  refertum  habuit  tum 
imprimis  faciem.  Pruritu  molestissimo,  vel  noctu  aucto,  quod 
calore,  quem  pennae  in  lectis  parant,  acari  in  cuniculis  exci- 
tantur, aegroti  ita  perturbari  possunt,  ut  in  convulsiones 

incidant  Iterum  scabendo  et  fricando  pustulae  in  cute  dif- 
finduntur, ita  ut  serum  profundatur  atque  interdum  acarus 
prodiens  manu  in  alias  regiones  transmittatur.  Plasmate  effu- 
so ac  paullatim  esiccato  pustula  in  crustam  commutatur,  sub 
qua  acari  commotionibus  ac  incitamentis  recens  liquor  serosus 
profluit.  Inde  cutis  variis  eruptionibus  ac  infiltratis  variegata 
est,  ita  ut  acnes,  ecthymae,  tuberculorum  et  furunculorum  dia- 
gnosin facere  facile  possis.  Nonnunquam,  praecipue  ubi  pustulae 
primariae  congregatim  positae  sunt,  fricatio  omnes  aperit  atque 
inde  plasma  unam  tantum  confluentem  crustam  super  iis  exstruit. 
Omnino  scabies  minus  molesta  esset , nisi  cutis  frequentibus 
fricationibus  tantopere  profligaretur;  semper  enim  illis  locis, 
ubi  manus  porrigi  non  potest,  ut  intra  scapulas,  eruptio  si- 
mul cum  pruritu  mox  evanescit. 

Secundum  stadium  morbi  ita  manifestatur,  ut  hae  cru- 
stae confluentes  in  dies  maiores  fiant,  primum,  quod  eru- 
ptiones vicinae  cum  illis  confundantur  , tum  quod  acari  ex 
illo  loco  amplius  epidermidem  adiacentem  cuniculis  suis  suf- 
fodiant. Itaque  amplae  regiones  in  cute  usque  ad  magni- 
tudinem palmae  manus  a sarcoptibus  occupantur,  singulis  cuni- 
culis post  aliquod  tempus  ad  unam  quasi  coloniam  confluenti- 
bus. Hoc  vero  momento  magnum  discrimen  inter  scabiem 
vulgarem  et  crustosam  eo  se  obfert,  ut  in  illa  quodque  indivi- 
duum proprium  cuniculum  habeat,  quod  ovulis  suis  com- 
pleat, in  hac  tamen  sub  latiori  epidermidis  tegumento  in- 
gens acarorum  numerus  sine  omnibus  cuniculorum  singulorum 
limitibus  congregatus  vivat.  Epidermidis  autem  elementa  his 
coloniis  non  plane  destructa  esse  videntur;  ingentes  enim 
eius  cellularum  acervae  illae  non  nisi  renovata  generatio- 
ne nucleorum  et  velamentorum  cellularum  accumulari  pos- 
sunt, exsiccant  tamen  eo  modo  , ut  canitiem  et  splendo- 
rem nonnullum  e crustarum  superficie  reiiciant.  Tum  rete 
Malpighii  imprimis  denuo  iterata  instigatione,  quum  digito- 
rum aegroti  tum  magis  etiam  sarcoptium  , plasma  albu- 

minosum  effundere  videtur,  quod  externa  exhalatione  omnem 
humorem  amittit.  Hoc  plasma  epidermidis  cellulas  cum  mortuo- 
rum acarorum  corporibus  et  ovulis  et  excrementis  conglobat, 
quae  omnia  crustis  immixta  inveniuntur.  Exsudatum  istud  al- 
bumen esse,  nobis  ipsis  persuasum  est;  massis  enim  aquae 
destillatae  multitudine  quadam  emulsis  , in  colaturam  filtratam 
acidum  aceticum  instillavimus  et  flocculos  albuminosos  con- 
gregari vidimus.  His  omnibus  ergo  scabiem  crustosam  non 
nisi  scabiem  vulgarem  inveteratam  esse,  elucet.  Persaepe 
vera  animalium  scabies  eandem  effigiem  obfert,  quam  scabies 
hominum  crustosa : amplae  crustae  enim  in  cute  gignuntur,  quae 
certe  non  aliter  ac  in  homine  ortae  sunt;  quin  etiam,  ut,  quem 
supra  commemoravimus , Bourguignon  in  leonibus  nonnullis 
vidit,  qui  iam  dudum  scabie  laboraverant,  crustae  colore  , al- 
titudine, textura  nec  non  ingenti  acarorum  multitudine , quos 
inter  epidermidis  elementa  invenit,  norwegicae  scabiei  similli- 
mae sunt.  Vel  hoc  puncto  morbus  ille  bestiae  et  hominis  inter 
se  comparari  potest,  ut  in  eo  contagium  eadem  celeritate  in 
alios  transmittatur.  Commemorandum  nobis  est,,  aegrotos, 
quos  Boeck  observavit,  fere  omnes  personas,  qui  in  eodem 
conclavi  curabantur , morbo  infecisse  et  in  lectos  maxime  di- 
stantes acaros  transiecisse,  ita  ut  segregato  loco  tantum  sca- 
bie norwegica  laborantes  curare  opus  sit.  Leo,  scabie  aeger, 
non  solum  in  alios  leones  acaros  transfluxit,  sed  etiam  vivarii 
dominum  eiusque  filiam  atque  omnes  custodes  , qui  longe 
aberant  ab  animalibus  et  ne  aspexere  quidem  animal  , malo 
suo  affecit.  In  celerem  , quae  in  scabie  Boeckii  gignitur, 
propagationem  insectorum  solam  referendum  est , ut  quasi 
epidemice  familias,  domus  pagosque  universos  repleat.  Nemo 
in  vulgari  scabie  eiusmodi  rapidam  communicationem  vidit. 
Dum  in  ea  non  nisi  intimo  contactu,  pressu  manuum,  eon- 
nubio , lectis , linteis  , vestimentis  contagium  illud , iure  di- 
ctum , vivum  in  alios  transeat,  in  illa  iam  procul  infectio  fit. 

JProgiiosis. 

Exitum  Scabiei  norwegicae  commemorantibus  nobis  prae 
ceteris  id  praefandum  erit,  eam  per  se  esse  alicuius  morbi 
exitum  , scilicet  scabiei  vulgaris  , quae  plane  neglecta  aut 
minus  curata  eiusmodi  speciem  Leprae  norwegicae  simil- 
limam adepta  est.  Quam  ob  causam  a primario  exanthemate 
illis  affectionibus  differt,  quae  cura  per  longum  spatium  ne- 
glecta demum  subsequi  solent  , tamen  nonnunquam,  sed  ra- 
rius, initio  morbi , pustulis  ac  papulis  solis  erumpentibus, 
eveniunt.  Pruritus,  frequenter  scabendo  fricandoque  cutis  lon- 
ginquitate mali  non  deminutus  vel  potius  auctus  noctu  exacer- 
bationes vehementissimas  efficit,  ita  ut  per  totam  noctem  somnus 
aegrotos  fugiat,  necesse  sit.  Aliae  quoque  affectiones  cutaneae 
praeter  syphiliticas  calore  exacerbescunt,  nulla  autem  tali  im- 
petu , quam  exanthema  psoricum  sarcoptium  plenum.  Unde 
corpus  debilitetur,  appetitus  deficiat,  animus  sit  minus  hilaris, 
afflictus,  summaque  inertia  aegrotum  opprimat,  oportet.  Ma- 
gis etiam  in  dies  constitutio  universa  procumbitur,  quum,  ex- 
sudationibus  in  ulceribus  auctis,  ingenti  copia  plasmatis  sub  am- 
plis crustis  paullatim  effusa  vires  detrahantur,  quia,  quum  appe- 
titu omnino  careat,  iactatum  robur  novo  pabulo  compensari  non 
potest.  Porro  crustis  super  lata  in  superficie  corporis  spatia 
sese  expandentibus  excreta  quoque,  sudoris  effusio,  sebique 
effluxus  impedientur.  Inde  non  solum  emaciatio  erumpit,  sed 
cachexia  quaedam,  quam  febris  hectica,  hydrops  et  anasarca 
haud  raro  subsequuntur.  Eiusmodi  symptomata,  etsi  non  omnia 
in  muliere,  quam  nos  vidimus,  in  conspectu  erant:  Color  faciei 
non  iam  integer,  ut  pro  eius  aetate,  sed  omnino  cachecticus, 
rugae  frequentes  frontem  genasque  rugantes,  musculi  imbecilles, 
panniculus  tabefactus,  assimilatio  deteriori  statu  fuerunt;  magis 


23 


etiam  summa  animi  depressio,  tristitia  atque  inertia  observa- 
bantur. In  animalium  similibus  malis  multo  celerior  et  vehe- 
mentior  virium  prostratio  evenit,  quum  iam  non  nisi  corpore 
debilitato  infectio  fieri  possit.  Bourguignon  illos  leones,  non 
ex  longo  tempore  scabie  laborantes  collapsu  celeriter  profli- 
gatos et  mox  emaciatione  febrique  hectica  obire  , in  equis 
nonnullis  iisdem  crustis  obtectis  muco  mortem  accelerare  vi- 
dit. Omnino  in  animalibus  non  tam  diu  quam  in  homine  sca- 
bies perseverat;  dum  in  homine  forte  ad  decenniorum  spa- 
tia adesse  potest  vel  per  totam  vitam , bestiae  mox  exi- 
tu lethali  abripiuntur.  In  scabie  norwegica,  nisi  aliae  af- 
fectiones exstiterunt,  de  quibus  supra  mentionem  fecimus, 
prognosis  melior  est,  quam  pro  longinquitate  temporis,  quo 
crustae  in  cute  sunt,  crustarum  incremento  et  acarorum  ce- 
leri propagatione  haberi  possit.  Complicationes  autem  cum 
Tuberculosi  aut  Syphili,  ut  Hebrae  in  conspectum  venerunt, 
minus  faustiorem  prognosin  reddunt,  atque  sanguine  prorsus 
corrupto,  corpore  emaciato,  hydropibus  demum  ortis  , omnino 
non  bona  fit.  Sanatio  spontanea  vix  in  scabie  vulgari  ob- 
servatur, nisi  forte  acari  masculi  sine  ulla  femina  in  cutem 
transgressi  sunt,  qui  non  cunicula  in  epidermide  sed  pruri- 
tum tantum  exiguum  efficiunt  et  mox  pereunt. 

Eccema,  lichen,  prurigo  aliaeque  affectiones  cutaneae, 
quae  eodem  quidem  tempore  sed  nullo  connexu  cum  scabie 
crustosa  ortae  sunt,  eandem  prognosin  faustam  habent.  Glan- 
dularum lymphaticarum  inflammationes  tumoresve  , qui  sti- 
mulo frequentium  frictionium  in  cute  geniti  sunt  , simul 
ac  crustae  ipsae  sanant,  et  acaris  remotis  prorsus  evanes- 
cunt , nisi  complicatione  cum  Scrofulosi  aut  Syphili  pro- 
dierunt. 

Quum  iam  scabies  simplex  cura  negligenter  observata, 
denuo  supra  totum  corpus  extendatur,  in  illa  inveterata  forma, 
scilicet  Scabie  norwegica,  praeter  bonam  therapiam,  munditia 
summa  sola  lavationesque,  iterum  iterumque  factae,  morbum 

penitus  extinguere  possunt.  Optima  prognosis  in  scabie  eorum 
est,  qui  habitu  plethorico  carent;  nam  in  iis  inflammatio  cutis 
cura  apta  vix  recrudescit. 


Therapia. 

Cura  , qua  in  sananda  scabie  norwegica  utimur , cau- 
sis aetiologicis  magnam  partem  indicatur.  Quodsi,  qui  loci 
et  cuius  modi  personae  maxime  morbo  illo  induantur,  cogi- 
tamus, indicationes  curae  per  se  ipsae  obviam  nobis  occur- 
runt. Potissimum  absque  ullo  dubio  contagium  ac  ingens  in- 
crementum immundi , cutis  culturam  nimis  negligentes  in  se 
conferunt,  id  quod  eo  probatur,  ut  minus  urbium  quam  pago- 
rum incolae,  cultura  et  ordine  magis  egentes,  qui  aut  stu- 
pore aut  inopia  primariam  affectionem  therapiae  aptae  non 
tradunt,  subducantur.  Prae  ceteris  ergo  in  curando  munditia 
opus  est,  iteratis  lavationibus  et  corporis  et  vestimentorum. 
In  eo  haud  differt  cura  a scabie  vulgari:  potius  autem  hoc 
momento,  ut,  qui  scabie  crustosa  laborant,  virium  iactura, 
nervorumque  diuturna  commotione  prostrati,  cura  potius  ro- 
borandi quam  depascendi  sint.  In  iis  Tonicis  ac  Roborantibus, 
priusquam  ad  remotionem  crustarum  et  sarcoptium  medi- 
cus progrediatur  , corpus  facilior  curae  praebeatur;  contra, 
quum  sanguinis  in  locos , tamdiu  incitamentis  variis  stimula- 
tos, maior  sit  confluxus,  ut,  quemadmodum  in  psoriosi , cutis 
infiltrata  sit  atque  aegroti  omnino  habitu  plethorico  scatent, 
potius  quam  alimentorum  abundantia  imminutio  adhibenda  est. 
Propter  infectionem  aliorum , quae  procul  etiam  fieri  potest, 
aegrotum  ab  aliis  hominibus  segregatum  proprio  conclavi  cu- 
rare, ratio  maxime  necessaria  est,  tanta  enim  infectionis  vis 

est,  ut,  quod  iam  supra  diximus  , ipsi  custodes]  aegrotorum, 
qui  scabie  vulgari  numquam  infecti  visi  sunt , mox  acaris 
obtecti  essent. 

Quod  ad  curam  externam  refert,  non  longe  distat  ab 
ea  primariae  scabiei.  Spectandum  enim  est,  ut  crustae  ani- 
malculis  refertae  removeantur,  tum,  ut  sarcoptes  in  reti  Mal- 
pighii  enecentur,  et  in  cutem  infiltrationes  resorbeantur.  Re- 
mediorum iam  ex  vetustate  contra  scabiem  traditorum,  ingens 
numerus  est.  Plerumque  acribus  lavationibus  cum  calcio  chlo- 
rato,  Mercurialibus,  ut  hydrargyro  chlorato  corrosivo,  Mercu- 
rio praecipitato  albo  utebantur,  donec  optimum  remedium,  Sulfur, 
in  usum  venisset , dum  interna  quoque  medicamenta,  Stibii 
instar,  Hydrargyrum  ac  Sulfur  ipse  adhiberentur.  Superioribus 
enim  temporibus,  atque  ultimo  etiam  decennio  scabiem  non 
acaro  sed  dyscrasia  quodam  oriri,  a doctissimis  medicis  pu- 
tabatur, et  exanthemata,  quum  ex  corporis  superficie  remota 
essent,  morbos  internos,  quasi  metastases  efficere  posse,  qui- 
bus non  solum  pleurae,  pericardii,  peritonei  inflammationes  sed 
etiam  nervorum  insanabiles  affectiones,  ut  epilepsia,  gigne- 
rentur. Nostra  tamen  aetate  nemo  scabiem  pro  sanguinis 
morbo  habere  atque  eiusmodi  metastasin  in  eius  eruptioni- 
bus destruendis  timere  debet.  Negare  autem  non  possumus, 
scabiem  crustosam , postquam  per  multos  annos  in  corpore 
perduraverat,  subito  extinctam,  eiusdem  organis  obnoxiam 
atque  metastasium  quidem  sed  non  specificarum  parentem  esse 
posse.  Diuturno  enim  effluvio  albuminosi  plasmatis  in  cru- 
stas corpus  ad  iacturam  sanguinis  aliquam  se  assuescit,  uti 
ad  maiorem  eius  confluxum  in  locos  infiltratos.  Sin  autem 
excretio  illa  tollitur,  sanguinis  fluxus  in  alias  regiones  dirigatur, 
et,  quum  in  alio  loco  cutis  exanthemata  nova,  ut  acne  et  impeti- 
go, evadant,  tum  pectoris  aut  abdominis  inflammationes  fiant  opor- 
tet. Unde  interdum  pleuritis  ac  pericarditis  ac  inflammationes 
hepatis  aut  Morbus  Brightii,  facillime  autem  apoplexiae  sangui- 
neae exstare  valent.  Hoc  rarissime  in  scabie  simplici  subse- 

quetur,  et  quum  etiam  in  litteratura  afferantur  exempla,  certe, 
quia  post  |hoc  evenit,  propter  hoc  habitum  est.  Crustarum 
et  infiltrationis  oppressio  ex  cute,  ut  eiusmodi  metastases  spu- 
riae plane  evitentur,  cum  derivationibus  ex  aliis  partibus  cor- 
poris coniungatur.  Optime  Laxantium,  Diureticorum,  prae 
ceteris  Drasticorum,  uti  Ialappes,  Rhei,  Digitalis,  Squillae  etc. 
etc.  usus  adhibeatur. 

Crustarum  emollitio  haud  difficilis  axungia,  oleo  aut  aqua 
tepida  fit;  tum  Kataplasmata  emollientia  aut,  ubi  dolor  per- 
magnus est  sopientia  optime  se  praestant.  Una  cum  crustis  ma- 
xima multitudo  sarcoptium  aufertur.  Quo  facto,  quae  supersunt 
in  rete  Malpighii  animalcula  (in  corium  ipsum  non  invadunt) 
alcalinis  remediis  enecari  possujit,  sapone  viridi  aut  linimento 
quodam  cum  kal.  sulfurato.  Quam  modo  recitavimus  thera- 
piam, et  in  muliere,  iterum  dicta  adhibita  est.  Crustis  oleo  per 
duos  dies  continue  illito  emollitis  et  sine  opera  spathula  re- 
motis, strata  altiora  unguento  sulfurato,  de  Hebra  et  Wilkin- 
son  dicto  infricata  sunt,  ut  acari  enenarentur.  Bis  die  cor- 
pus  unguento  subductum  ciliciisque  velatum  in  lecto  per  qua- 
tuor  dies  habitum,  tum  lavationibus  alkalinis  lavatum  est. 
Mox  pruritus  tam  excrucians  evanuit,  et  vix  Iribus  hebdoma- 
dibus praeterlapsis  simul  cum  infantulo  suo  prorsus  sanabatur. 

Sulfuris  in  Scabie  norwegica  medenda  praeparata  cu- 
iusvis generis  in  usu  sunt,  prae  ceteris  autem  Sulfur  sublima- 
tus, qui  cumspecifico  quasi  remedio  habetur.  Potissimum  ille 
quidem  cum  Alcalinis,  ut  Kal.  caust.,  aut  cum  remediis  paullum 
excitantibus  , ut  oleo  baccar,  lauri  etc.  etc.  miscetur  et  un- 
guenti modo  in  pustulas  vesiculasve  illinitur.  Etsi  certe  Sul- 
fur quocunque  modo  cuti  impositus  secundum  habeat  eventum, 
tamen  illa  unguenti  forma  , quod  de  Hebra  et  Wilkinson  no- 
minatur, plurimum  adhibetur.  His  fere  remediis  unguentum 
compositum  est: 

Rp. 

Sulfur.  pulver. 

Pic.  liquid. 

aa  3nj 

Cret.  pulver. 

Jy 

Sapon.  domest. 

Axung.  porc. 

aa  £vj 

Misce  fiat  Unguentum. 

Iure  nobis  Wilson  sulfuris  effectum  in  eo  ponere  vide- 
tur , ut  acidum  hydrothionicum  exoriatur , unde  acari  simul 
cum  ovillis  delentur.  Acaros  enim,  sulfure  puro  immixtos, 
statim  morte  opprimi  vidit.  Qua  ratione  acid.  hydroth.  ipsum, 
Kalii  sulfurati  lavationibus  exortum  certe  eodem  fructu  adhi- 
bebitur, forte  hac  formula: 

Rp. 

Sulfuret.  polass. 


S.  aq.  bull. 


3'j 

*j 


Prophylaxis. 

Ex  iis , quae  supra  exposuimus , scabiem  Boeckii  cru- 
stosam morbum  esse,  quo  nullus  adhuc  repertus  est  minacio- 
ris contagii , constat.  Inde  accuratissima  prophylaxis  ju- 
betur. Morbo  affectos  ab  aliis  segregari,  multo  magis  ne- 
cesse  est  quam  in  scabie  vulgari.  Quod  si  nulla  via  effici 
potest,  iis,  qui  eodem  conclavi  vel  domo  habitant  , summa 

munditia  corporis  curae  esse  debet,  iterum  die  cutis  lavanda, 
neque  solum  aqua  sed  etiam  saponibus  acribus  ac  alcalinis. 
Lectos,  lintea,  vestimenta  aegroti  induere  nullo  modo  licet,  atque 
aeger  ipse,  crustis  iam  remotis,  iis  non  utatur.  Quum  inopia 
eius  tanta  sit,  ut  carere  iis  non  possit,  et  fere  semper  adhuc 
morbus  iste  in  pauperibus  observatus  est  , prius  quam  se  iis- 
dem vestiat,  calore  vel  maximo  torreantur  aut  fumis  acid. 
sulfuros.  vel  calcii  chlorati  fumentur;  tum  rebus  acriter  olen- 
tibus, camphora,  oleo  terebinth.  omne  contagium  extinguen- 
dum  est. 

Sane  intimo  animo  cupimus,  ut  maior  in  dies  non  so- 
lum per  medicos  sed  etiam  per  omnes  cives  cognitio  disse- 
minetur, et  in  nostris  regionibus  psoram  inveteratam  tam  hor- 
ribilem existere,  et,  quae  sint  illius  signa  specifica,  maxime 
autem,  quanta  opera  in  scabie  vulgari  medenda  collocanda  sit. 


Vita. 


Natus  sum,  Albert  Cohn , Glogaviae  ante  diem  IV.  CaL 
Dec.  anniMDCCCXXXII,  patre  Isaac  Michael,  matre  Bertha , e 
gente  Philipp , quos  bona  valetudine  utentes  summa  veneror 
pietate.  Primis  eruditionis  elementis  schola  civica  Glogaviensi 
imbutus,  anno  MDCCCXLIII,  gymnasio  evangelico,  quod  tunc 
sub  auspiciis  Dr.  Christian  David  Klopsch  florebat , tra- 
ditus sum.  Tempore  paschali  anni  MDCCCLII  testimonio 
maturitatis  munitus  Universitatem  literarum  Friderico-Guilel- 
mam  Berolinensem  adii.  Berolino  post  triennium  derelicto 
Universitatem  Iuliano-Maximilianam , qua  Wirceburgum  gau- 
det, petii  et  a Rectore  Magn.  Jll.  Edel  in  civium  acade- 
micorum  numero  receptus  sum.  Per  quatuor  annos  studio 
medicinae  deditus  scholas  audivi,  quas  infra  scripsi. 

Viros  illustr.  Schultz-Schulzenstein : De  encyclopaedia  me- 
dica, Gabler : de  logice,  Beneke:  de  psychologia,  Weiss:  de 
mineralogia,  Braun:  de  botanice,  Lichtenstein:  de  zoologia , 
Dovc : de  physice , E.  Mitscherlich  de  chemia  anorganica, 
Scherer : de  chemia  organica  ac  physiologica. 

Jll.  Jll.  Ioann . Mulier  et  Schlemm:  De  anatomia  gene- 
rali et  speciali , de  physiologia  et  evolutionis  historia ; C.  G. 
Mitscherlich:  de  materia  medica,  Leubuscher : de  pathologia  et 
therapia  generali*  Romberg:  de  pathol.  et  therap.  speciali,  Scan- 
zoni  et  Schbller : De  arte  obstetricia,  Friedberg ; de  chirurgia 

et  aciurgia,  Remak : de  anatoinia  rnicroscopica ; Jll.  Virchow : 
de  anatomia  pathologica,  Casper:  de  medicina  forensi. 

Scholas  propaedeuticas  et  clinicas  frequentavi: 
Medicas:  Jll.  Wolff,  Leubuscher; 

Chirurgicas:  Jll.  Langenbeck,  Exp.  Friedberg; 
Obstetricias:  Jll.  Scamoni  et  Scholler. 
Exercitationibus  physiologicis  et  clinicis  interfui : 

Jll.  Jll.  Kolliker,  Leubuscher , Traube,  v.  Bdrensprung, 
E.  Schmidt,  Dehler,  Henr.  Mulier. 

Quibus  viris  omnibus , optime  de  me  meritis , gratias 
maximas  ago. 


Sententiae  controversae 


I.  Episiorrhaphiam  reiicio . 

II.  Cloroformium  in  partubus  plus  adhiberi  meretur,  quam 
in  praxi  fit. 

III.  Rei  publicae  est  medicos  uti  magistratus  salario  honorare . 

IV.  Est  Eclampsia  sine  Uraemia. 

V.  Lithotomiae  methodorum  alta  optima  est. 

VI.  Ventriculi  sarcina  in  ventriculi  carcinomate  signum  pa- 
thognomonicum  non  est. 

VII.  Aerotractor  haud  idoneum  instrumentum . 

